《南乡子 原误作行香子》
元代·谭处端

交泰一声雷。迸出灵光万道辉。尤遇迅雷重脱壳，幽微。

射出金光透顶飞。

一性赴瑶池，得与丹阳相从随。显现长真真妙理，无为。

出涌阳神独自归。

作者简介：—全真道北七真之一。宁海（今山东牟平）人。初名玉，字伯玉，后改法名处端，字通正，号长真子。金大定年间师事王重阳，为全真道南无派创立者。传平昔好书龟蛇二字，奉道信士多收藏之。元世祖赠“长真水蕴德真人”，世称“长真真人”。著有《水云集》。